Diari Oficial de la Generalitat Valenciana


Sumari del DOGV 7820, del 04-07-2016 (2016/5049)

RESOLUCIÓ de 23 de juny de 2016, de la Direcció General d'Obres Públiques, Transport i Mobilitat, per la qual s'autoritza a prendre servei en l'àmbit funcional d'Orpesa als titulars d'autoritzacions del taxi de l'àrea de prestació conjunta de Castelló i als titulars d'autoritzacions de taxi d'Orpesa a prendre servei en l'àrea de prestació conjunta de Castelló en ocasió de la celebració del Festival Internacional de Benicàssim (FIB) i el Festival Internacional de Reggae (Rototom).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7820

Data del DOGV
:   04-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/5049


Data del document
:   23-06-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * Orpesa
    * Castelló de la Plana
    * taxi
    * empresa privada

RESOLUCIÓ de 23 de juny de 2016, de la Direcció General d'Obres Públiques, Transport i Mobilitat, per la qual s'autoritza a prendre servei en l'àmbit funcional d'Orpesa als titulars d'autoritzacions del taxi de l'àrea de prestació conjunta de Castelló i als titulars d'autoritzacions de taxi d'Orpesa a prendre servei en l'àrea de prestació conjunta de Castelló en ocasió de la celebració del Festival Internacional de Benicàssim (FIB) i el Festival Internacional de Reggae (Rototom). [2016/5049]  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions amb residència en una determinada àrea funcional puguen prendre servei en altres àrees funcionals.  
És previsible que la celebració dels festivals FIB i Rototom a Benicàssim supose un important increment de les necessitats de mobilitat en el municipi esmentat i els voltants. Als efectes de garantir una oferta de servei de taxi adequada a l'important increment de la demanda d'aquest servei de transport durant els dies de celebració del FIB i Rototom, es considera oportú permetre que les autoritzacions de taxi de l'àrea de prestació conjunta de Castelló puguen prendre servei a Orpesa i que els titulars d'autorització de taxi d'Orpesa puguen prendre servei en l'àrea de prestació conjunta de Castelló.  
  
D'altra banda, la disposició final primera de l'Ordre 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels serveis de transport públic de viatgers en vehicles automòbils de menys de nou places de l'àrea de prestació conjunta de Castelló, faculta el director general de Transports i Logística per a l'aplicació i interpretació de l'ordre esmentada.  
Tenint en compte que la major distància possible entre les instal·lacions dels festivals a Benicàssim i les poblacions d'Orpesa, platja de la Conxa, platja Morro de Gos, Marina d'Or i els càmpings, que són les ubicacions més habituals dels visitants d'aquests festivals és de 15 quilòmetres, es considera que l'aplicació de les tarifes vigents per a l'àrea de prestació conjunta de Castelló evitarà possibles excessos tarifaris.  
  
Per l'anterior, a proposta de les associacions representatives del sector, fent ús de les competències i d'acord amb el que disposa l'article 11 del Decret 159/2015, de 18 de setembre, del Consell pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Autorització per a la presa de servei de taxi  
Durant els dies de l'11 al 19 de juliol de 2016 (celebració del FIB) i els dies del 12 al 21 d'agost de 2016 (celebració del Rototom), els titulars de les autoritzacions de taxi de l'àrea de prestació conjunta de Castelló podran prendre servei a Orpesa i que els titulars d'autorització de taxi d'Orpesa podran prendre servei en l'àrea de prestació conjunta de Castelló.  
  
Segon. Tarifes  
A fi d'evitar arbitrarietats en l'aplicació de tarifes, considerant la singularitat dels esdeveniments esmentats i a fi de donar més seguretat als usuaris de taxi, tenint en compte que els vehicles de les autoritzacions per a prestar el servei de taxi del municipi d'Orpesa no porten taxímetre, s'autoritza que aquests, durant els dies indicats en l'apartat primer, apliquen les tarifes que estan en vigor per a l'àrea de prestació conjunta de Castelló, d'acord amb el que s'esmenta a continuació. Aquesta resolució s'ha de dur obligatòriament dins del vehicle que preste el servei de taxi.  
  
  
Des de Fins a Tarifa diürna Tarifa nocturna Mínim  
Recinte de celebració dels festivals FIB i Rototom Orpesa 14 - 16 - 5,00 -  
 Platja de la Conxa 15 - 17 - 5,00 -  
 Platja Morro de Gos 15 - 17 - 5,00 -  
 Marina d'Or 17 - 20 - 5,00 -  
 Càmpings 20 - 22 - 5,00 -  
  
  
  
Les tarifes s'apliquen per recorregut, amb independència del nombre d'ocupants del vehicle.  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
  
València, 23 de juny de 2016. El director general d'Obres Públiques, Transport i Mobilitat: Carlos Domingo Soler.